b'\n_START_ARTICLE_\nFilmmusikk\n_START_PARAGRAPH_\nFilmmusikk er musikk som er komponert spesielt for bruk i film, men det kan ogs\xc3\xa5 innbefatte annen musikk. Vanligvis brukes slik musikk som stemningsskaper i film, ved at musikken understreker en eller flere hendelser i handlingen, eller ved at en eller flere av rollefigurene blir gitt et spesielt musikalsk tema. Et eksempel p\xc3\xa5 det siste er for eksempel Imperial March-temaet (komponert av John Williams) som symboliserer det galaktiske imperiet og Darth Vader i seks av de ni Star Wars-filmene._NEWLINE_Filmmusikk er som regel ikke-diegetisk. Det vil si at den ikke kommer fra en synlig kilde p\xc3\xa5 skjermen. Men det finnes unntak, som for eksempel i filmen Vill vest (Blazing Saddles) (Mel Brooks 1974), hvor ikke-diegetisk filmmusikk parodiseres ved at Count Basie and his Big Band plutselig dukker opp \xc2\xabi bildet\xc2\xbb under avspillingen av en melodi.'